Στα μέσα της δεκαετίας του 1970, λόγω του Εμφυλίου Πολέμου, η περιοχή πέρασε στον έλεγχο των Παλαιστινίων, της Χεζμπολάχ και των συριακών δυνάμεων. Το 1984 ο ναός και η ευρύτερη περιοχή των ελληνορωμαϊκών μνημείων του Μπάαλμπεκ χαρακτηρίστηκαν ως Μνημείο Παγκόσμιας Πολιτιστικής Κληρονομιάς της ΟΥΝΕΣΚΟ. Εργασίες συντήρησης και αναστήλωσης του ναού ξεκίνησαν τη δεκαετία του 1990, μετά το τέλος του πολέμου.